ທ່ານ Kerry ​ເດີນ​ທາງ​ໄປ​ເທີ​ກີ ເພື່ອ​ສ້າງຕັ້ງ ກຸ່ມແນວໂຮມ ຕ້ານ ລັດອິສລາມ (ສະໄລດ໌/ວີດີໂອ)
ທ່ານ John Kerry ​ເດີນ​ທາງ​ ​ໄປ​ຍັງ​ປະ​ເທດ​ເທີ​ກີ ​ໃນ​ວັນ​ສຸກ​ມື້​ນີ້ ​ເພື່ອ​ຊ່ວຍ​ສ້າງຕັ້ງ ກຸ່ມແນວໂຮມ ຕ້ານພວກ​ຫົວ​ຮຸນ​ແຮງ​​ ລັດ​ອິສລາມ.
ລັດຖະມົນຕີຕ່າງປະເທດສະຫະລັດ ທ່ານ John Kerry ເດີນທາງ ຕໍ່ໄປຍັງປະເທດເທີກີ ໃນວັນສຸກມື້ນີ້ ເພື່ອຊ່ວຍສ້າງຕັ້ງການສະໜັບ ສະໜຸນຂອງນາໆຊາດ ໃນການຕໍ່ສູ້ຕ້ານພວກຫົວຮຸນແຮງຈັດ ລັດອິສລາມ ໃນລະຫວ່າງການເຈລະຈາກັບທ່ານ Kerry ເມື່ອວັນພະຫັດວານນີ້ ຢູ່ທີ່ຊາອຸດີ ອາຣາເບຍນັ້ນ ເທີກີ ໄດ້ປະຕິເສດທີ່ຈະໃຫ້ການສະໜັບ ສະໜຸນຕໍ່ແຜນການຮອບດ້ານ ເພື່ອທຳລາຍພວກຫົວຮຸນແຮງຈັດ ລັດອິສລາມ ທີ່ນຳໂດຍສະຫະລັດ 10 ປະເທດອາຣັບໄດ້ເຂົ້າຮ່ວມກຸ່ມແນວໂຮມດັ່ງກ່າວ ໂດຍໃຫ້ຄຳ ໝັ້ນສັນຍາວ່າ ຈະຊ່ວຍເຫຼືອສະຫະລັດທຳລາຍພວກລັດອິສລາມ ຢູ່ແຫ່ງໃດກໍຕາມ ລວມ ທັງໃນອີຣັກ ແລະຊີເຣຍ ຖະແຫລງການສະບັບນຶ່ງກ່າວວ່າ ກຸ່ມແນວໂຮມນີ້ ຈະຍຸດຕິການຫລັ່ງ ໄຫລໄປຮ່ວມ ຂອງພວກນັກລົບຕ່າງປະເທດ ຕັດການໃຫ້ເງິນສະໜັບ ສະໜຸນຕໍ່ກຸ່ມດັ່ງກ່າວ ແລະ ສະໜອງການຊ່ວຍເຫຼືອແກ່ພວກທີ່ຖືກກຸ່ມນີ້ກໍ່ກວນ ຖະແຫລງການຍັງເວົ້າວ່າ ບ່ອນ ໃດ ທີ່ມີຄວາມເໝາະສົມ ກຸ່ມແນວໂຮມກໍຈະເຂົ້າຮ່ວມໃນ  ນັ້ນ ເທີກີ ຊຶ່ງມີຊາຍແດນຕິດກັບຊີເລຍຍາວເຖິງ 900 ກິໂລແມັດນັ້ນ ແມ່ນຍັງມີຄວາມລັງເລ ໃຈ ທີ່ຈະເອົາບົດບາດຢ່າງຫ້າວຫັນໃນກຸ່ມແນວໂຮມນີ້ ພວກນັກລົບລັດອິສລາມ  ກຳລັງ ຈັບຕົວຊາວເທີກີຈຳນວນ 49 ຄົນຢູ່ໃນຂະນະນີ້ ລວມທັງບັນດານັກການທູດພ້ອມດ້ວຍ ຄອບຄົວເຂົາເຈົ້າ ຊຶ່ງພວກກ່ຽວໄດ້ຖືກລັກພາຕົວໄປຈາກກົງສຸນ ເມື່ອເດືອນມິຖຸນາຜ່ານ ມານີ້ ບັນດາເຈົ້າໜ້າທີ່ສືບລັບສະຫະລັດກ່າວໃນວັນພະຫັດວ່ານນີ້ວ່າ ພວກລັດອິສລາມ ແມ່ນ ມີກຳລັງຫຼາຍກວ່າ ທີ່ເຂົາເຈົ້າໄດ້ຄາດຄະເນໄວ້ ອົງການສືບລັບ CIA ຂອງສະຫະລັດ ກ່າວວ່າ ກຸ່ມດັ່ງກ່າວ ມີພວກນັກລົບລະຫວ່າງ 20,000 ຫາ 31,500 ຄົນ ຢູ່ໃນອີຣັກ ແລະຊີເຣຍ ອັນນີ້ເປັນຕົວເລກທີ່ສູງກວ່າ ການຄາດຄະເນກ່ອນໜ້ານີ້ ທີ່ມີຢູ່ປະມານ 10,000 ຄົນນັ້ນ